Hetedik szemeszterét kezdte a Pluszosok Egyeteme

Nem hat az antibiotikum, ha túl sokat és sokszor szedünk belőle? Hogy lehet együtt élni a pajzsmirigy betegséggel? Milyen hatásai vannak a városiasodásnak? Valóban létezik kortalan divat? Többek között ezekre az izgalmas kérdésekre keressük a választ szakértők segítségével a Pluszosok Egyeteme 7. szemeszterében. Az egyetemi centenárium évében még többet megtudhatunk az 1923-ban Pécsre költözött egyetem névadójáról, Erzsébet királynőről. Emellett szó lesz a gyógytorna egészségre gyakorolt hatásáról és az életmentésről is.

Az előző hat félév 43 adásában neves tudósok, közéleti személyiségek, egyetemi kutatók szerepelnek. A műsornak több mint 400 regisztrált résztvevője van az ország minden pontjáról, sőt több kontinensről. A vállalkozó szellemű nézők az előadásokat követően félévzáró tesztet tölthetnek ki, majd tanúsítványt is kapnak a Pluszosok Egyeteme félévének elvégzéséről.

A sorozat idei első előadása már látható a Pécsi Tudományegyetem YouTube csatornáján:

[(194) Pluszosok Egyeteme VII/1 - Prof. Dr. Orbán Jolán: Kortalan divat - YouTube](https://www.youtube.com/watch?v=vGo-CHuKzcg)

A 2023/24-as tanév őszi szemeszterének előadásai:

Október 2. 17:00 Prof. Dr. Orbán Jolán: Kortalan divat?

Október 16. 17:00 Prof. Dr. Pál Tibor: Antibiotikum rezisztencia – A csodaszerek vége?

Október 30. 17:00 Dr. Trócsányi András: Világvárosok, városi világ – A globális urbanizáció kihívásai

November 13. 17:00 Prof. Dr. Mezősi Emese: Miért különlegesek a pajzsmirigy betegségei?

November 27. 17:00 Dr. Járomi Melinda: Gyógytorna eltáncolva – A mozgásterápia új módszerei

December 11. 17:00 Prof. Dr. Betlehem József: Sosem késő életmentést tanulni!

December 18. 17:00 Borovi Dániel: Felséges asszonytól Sissy hercegnőig – Erzsébet királyné magyarországi kultusza

A korábbi előadásokat az alábbi linken tekinthetik meg az érdeklődők:

1. [Pluszosok Egyeteme - YouTube](https://www.youtube.com/playlist?list=PLMbCbSsPSsJxJFSBTcXXBlvgSD0-yFK2i)

A szervezők várják a további Pluszos egyetemisták jelentkezését a [pluszosegyetem@pte.hu](mailto:pluszosegyetem@pte.hu) e-mail címen.

A szervezők a változtatás jogát fenntartják.